Univerzitet u Teheranu

**Univerzitet u [[Teheran]]u** (, *Danešgah-e Tehran*, akr. **UT**) je najstarije i jedno od najprestižnijih univerziteta u Iranu, s najvećom bibliotekom u toj zemlji. U Iranu se popularno naziva „Majkom iranskih univerziteta“.

Fakultete upisuju studenti iz cijelog svijeta, a sam univerzitet je poznat po širokom spektru naučnih tema koje se istražuju. Studenti ovdje mogu steći neke od 116 različitih diploma osnovnih, 160 magistarskih i 120 doktorskih studija. Na univerzitetu se nalazi oko 340 stranih studenata.

Susjedni Medicinski univerzitet, iako administrativno odvojeno, dijeli isto glavno dvorište i objavljuje sva naučna istraživanja pod imenom Univerziteta u Teheranu.

## Historija
Većina fakulteta ovog univerziteta nastala je objedinjujući već postojeće ustanove za visoko obrazovanje, poput Dar al-Fununa. Međutim, godine 1928., profesor Mahmud Hesabi tadašnjem ministru kulture Ali-Asgaru Hekmatu u kabinetu Reza-šaha predlaže osnivanje čvrste ustanove koja bi pokrila većinu nauka.

Ali Azgar Hekmat je, u suradnji sa Andreom Godardom i grupom europskih arhitekata došao do plana buduće univerzitetske zgrade. Univerzitet je službeno započelo s radom 1934. godine. Blok Amir-Abad je dodan 1945. godine, nakon što su američke skupine napustile to imanje, pred kraj Drugog svjetskog rata. Preostali fakulteti su kasnije ili osnovani ili direktno potpomognuti i prošireni od strane akademskih ustanova Sjedinjenih Američkih Država.

Na univerzitetu su žene kao studenti prihvaćeni 1937. godine.

Godine 1986. odlukom Narodnog parlamenta Irana, prerasli fakultet medicine se odvojio u posebni univerzitet, potpadajući pod Ministarstvo zdravstva i medicinskog obrazovanja. Taj univerzitet je trenutno najprestižniji u Iranu, s oko 13.000 studenata. Pri tome, uska suradnja dva univerziteta i dalje traje u mnogim poljima.

## Blokovi
Trenutno se univerzitet sastoji od 40 fakulteta, ustanova i istraživačkih i obrazovnih centara:
* Središnji blok Pardis (najstariji i najpoznatiji od blokova) 
* Sjeverni blok Kargar (gdje se nalazi većina studentskih domova) 
* Blok Karadž 
* Blok Varamin 
* Blok Kom 
* Blok Čoka

## Fakulteti

Arhitektura glavnog univerzitetskog bloka je pod jakim utjecajem europske arhitekture 20. vijeka. U početku, Univerzitet u Teheranu se sastojalo od ovih fakulteta:
* Teološki 
* Fizički (1934.) 
* Književnosti, filozofije i obrazovanja 
* Medicinski (1934.) 
* Farmaceutski (1934.) 
* Stomatološki (1939.) 
* Strojarski (1934.) 
* Prava, politike i ekonomije

Kasnije, osnovani su sljedeći fakulteti:
* Akademija finih umjetnosti (1941.) 
* Veterinarski (1943.) 
* Poljoprivredni (1945.) 
* Poslovne administracije (1954.) 
* Obrazovanja (1954.) 
* Prirodnih resursa (1963.) 
* Ekonomski (od 1970.) 
* Društvene nauke (1972.) 
* Filološki za strane jezike (1980.)
* Za proučavanje prirodnog okruženja (1992.) 
* Fizičkog obrazovanja

Godine 1992. medicinski, farmaceutski i stomatološki fakultet su se pripojili i obrazovali Medicinski univerzitet u Teheranu, ali se i dalje nalaze u glavnom univerzitetskom bloku.

## Instituti
Univerzitet je i centar nekoliko važnih instituta:
* Za biokemiju i biofiziku (koji predstavlja narodno i UNESCO sjedište za biologiju) 
* Za geofiziku 
* Međunarodni istraživački centar za suživot sa pustinjama 
* Za historiju
* Za sjevernoameričke i europske studije
* Za elektrotehniku 
* Centar za studiranje žena 
* Istraživački centar za primijenjeni menadžment 
* Za rječnik Dekhoda

## Nagrade i dostignuća
Mnogi profesori i studenti ovog univerziteta jesu dobitnici važnih narodnih i međunarodnih nagrada. Vjerovatno najbitnija od ovih je Nobelova nagrada, dodijeljena doktoru Širinu Ebadiju, 2003. godine.

Ministarstvo nauke i tehnologije je odredilo Univerzitet u Teheranu za centar za gradsko planiranje, primijenjenu elektromagnetiku, naftu i nanoelektroniku.

U 2005. i 2006. godini, udruženo Medicinski univerzitet u Teheranu je rangirano kao najbolje u Iranu, za medicinu. Godine 2006. Univerzitet u Teheranu je dobilo nagradu „napredna liga za simulaciju“ na natjecanju za robotiku u Njemačkoj.

Internetska stranica univerziteta je na drugom mjestu na Bliskom Istoku, i na prvom mjestu u Iranu, gledano u 2007. godini.

## Politička uloga
Univerzitet u Teheranu je imalo ključnu ulogu u nekim političkim događajima u Iranu u posljednjih 30 godina. Upravo pred kapijom ovog univerziteta je vojska šaha Muhameda Reze Pahlavija otvorila vatru na disidentske studente, otvarajući vrata Iranskoj revoluciji 1979. godine. Veći studentski prosvjedi zabilježeni su i 20 odnosno 30 godina kasnije.

Univerzitet u Teheranu je od svog začetka mjesto političkih i ideoloških pokreta. Svakog petka, na ovom univerzitetu se održavaju jaki politički govori. Od 1979. tj. od Iranske revolucije glavni blok univerziteta i okolne ulice predstavljaju mjesto za molitve petkom.

## Povezano
* University of Tehran Press
* Nauka i tehnologija u Iranu
* Popis visokoobrazovnih institucija u Teheranu

## Vanjske veze
*  Službene stranice Univerziteta u Teheranu 
;Ostali projekti